
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3493 

29 Δεκεμβρίου 2014 


ΑΠΟΦΑΣΕΙ Σ 

Αριθμ. 2136 

Κανονισμός Λειτουργίας 
των Βασικών Διαπραγματευτών Αγοράς. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΚΑΙ Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 26, παράγρ. 4 του Ν. 2515/1997/ 
ΦΕΚ 154/Α725.7.1997 «Περί Βασικών Διαπραγματευτών 
Αγοράς», όπως τροποποιήθηκε από το άρθρο 31 του Ν. 
2733/1999/ΦΕΚ 155/Α730.7.1999 «Σύσταση Νέας Χρημα¬ 
τιστηριακής Αγοράς (ΝΕ.Χ.Α.), ρυθμίσεις γενικότερων 
θεμάτων της Κεφαλαιαγοράς, των Δημοσίων Επιχειρή¬ 
σεων και Οργανισμών, της Ανώνυμης Εταιρείας Διώρυ¬ 
γας Κορίνθου και άλλες διατάξεις». 

2. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α /1998), ως έχει τροποποιηθεί 
και ισχύει. 

3. Τις διατάξεις του άρθρου 27 του Ν. 4223/2013 «Ενι¬ 
αίος Φόρος Ιδιοκτησίας Ακινήτων και άλλες διατάξεις» 
(ΦΕΚ 287 Α72013). 

4. Την αριθμ. 2/22899/0023Α/15-03-2012 απόφαση του 
Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ,λ.» (ΦΕΚ 785 Β72012). 

5. Την αριθμ. 465/21.5.2009 πράξη Διοικητή της Τρά¬ 
πεζας της Ελλάδος «Εγκριση του Κανονισμού Λειτουρ¬ 
γίας της Ηλεκτρονικής Δευτερογενούς Αγοράς Τίτλων 
(ΗΔΑΤ)». 

6. Την αριθμ. 2/4111/0023Α/21.1.2013 απόφαση του Ανα¬ 
πληρωτή Υπουργού Οικονομικών και του Διοικητή της 
Τράπεζας της Ελλάδος «Συγκρότηση Επιτροπής Επο- 
πτείας και Ελέγχου του θεσμού των Βασικών Διαπραγ¬ 
ματευτών Αγοράς». 

7. Το Π.δ. 185/2009 «Ανασύσταση Υπουργείου Οικονο¬ 
μικών» (ΦΕΚ 213Α77-10-2009). 

8. Το Π.δ. 189/2009 «Καθορισμός και ανακατανομή αρ¬ 
μοδιοτήτων των Υπουργείων» (ΦΕΚ 221 Α72009) ως έχει 
τροποποιηθεί και ισχύει. 


9. Το Π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 Α72012). 

10. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Σταϊκούρα» (ΦΕΚ 2105 Β72012). 

11. Την αριθμ 2/91001/0023/29.12.2010 απόφαση του 
Υπουργού Οικονομικών και του Διοικητή της Τράπεζας 
της Ελλάδος «Κανονισμός Λειτουργίας των Βασικών 
Διαπραγματευτών Αγοράς» (ΦΕΚ 2241/Β72010). 

12. Την από 15.12.2014 σχετική εισήγηση της Επιτροπής 
Εποπτείας και Ελέγχου των Βασικών Διαπραγματευτών 
Αγοράς, προς τον Αναπληρωτή Υπουργό Οικονομικών 
και τον Διοικητή της Τράπεζας της Ελλάδος. 

13. Το γεγονός ότι από τις διατάξεις της απόφασης 
αυτής δεν προκύπτει δαπάνη εις βάρος του Κρατικού 
προϋπολογισμού, αποφασίζουμε: 

Εγκρίνουμε τον Κανονισμό Λειτουργίας των Βασικών 
Διαπραγματευτών Αγοράς, όπως έχει διαμορφωθεί από 
την Επιτροπή Εποπτείας και Ελέγχου των Βασικών Δι¬ 
απραγματευτών Αγοράς (στο εξής η «Επιτροπή») που 
έχει ως ακολούθως: 

Α. Κανονισμός Λειτουργίας των Βασικών Διαπραγμα¬ 
τευτών Αγοράς 

Αρθρο 1 
Γ ενικά 

1. Βασικοί Διαπραγματευτές Αγοράς (ΒΔΑ) ορίζονται 
χρηματοδοτικά και πιστωτικά ιδρύματα ή επενδυτικοί 
οίκοι των χωρών της Ευρωπαϊκής Ένωσης ή εξουσιο¬ 
δοτημένα ως τέτοια σε άλλη δικαιοδοσία από εποπτική 
αρχή η οποία, κατά την κρίση του Υπουργού Οικονομι¬ 
κών και του Διοικητή της Τράπεζας της Ελλάδος (στο 
εξής “Αρμόδιες Αρχές”), επιβάλλει επαρκή εποπτεία/ 
καθεστώς προστασίας των επενδυτών, και επιλέγονται 
για να παρέχουν εξειδικευμένες υπηρεσίες στην αγορά 
τίτλων του Ελληνικού Δημοσίου, όπως συμμετοχή στις 
κοινοπραξίες και δημοπρασίες στην πρωτογενή αγορά 
και τη διενέργεια πράξεων (αγοράς και πώλησης) στην 
οργανωμένη Ηλεκτρονική Δευτερογενή Αγορά Τίτλων 
(στο εξής «ΗΔΑΤ») σε τιμές που είναι υποχρεωμένοι να 
ανακοινώνουν. 

2. Η ιδιότητα του ΒΔΑ δίδεται για ένα έτος με δυνα¬ 
τότητα ανανέωσης. 








40384 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 2 

Κριτήρια επιλογής 

Η επιλογή των ΒΔΑ γίνεται ανά έτος με βάση τα 
ακόλουθα κριτήρια: 

1. Να έχουν ελάχιστα ίδια κεφάλαια ύψους 375 εκατ. 
ευρώ. Για τα υποκαταστήματα των ξένων τραπεζών, νο¬ 
ούνται τα ίδια κεφάλαια των μητρικών τραπεζών στις 
χώρες που εδρεύουν. Με την επιφύλαξη της ισχύουσας 
νομοθεσίας περί επαγγελματικού απορρήτου, θα αξιολο¬ 
γείται και η εν γένει κεφαλαιακή επάρκεια των τραπεζών. 

2. Να έχουν οργανωμένη υπηρεσιακή μονάδα (ϋοαίίηρ 
Βοοπι και ΒαοΚ Οίΐίοο) για τη διενέργεια πράξεων στην 
αγορά τίτλων και να ανταποκρίνονται στις υποχρεώσεις 
των ΒΔΑ, σύμφωνα με το Αρθρο 4 της παρούσης. 

3. Γ ια την επιλογή των ΒΔΑ θα λαμβάνονται υπ’ όψιν 
ως ποσοτικά κριτήρια κατά προτεραιότητα και σωρευ- 
τικά η συμμετοχή τους στην ΗΔΑΤ, στο ΕυωΜΤδ και 
σε άλλες οργανωμένες, σύμφωνα με την οδηγία ΜίΡΙϋ, 
αγορές. Επικουρικά, θα λαμβάνονται υπ’ όψιν ως ποιο¬ 
τικά κριτήρια η συμμετοχή τους στην εξωχρηματιστη- 
ριακή αγορά (ονθί'-ΐίιβ-οουπίβΐ'), η δραστηριότητά τους 
στις αντίστοιχες ευρωπαϊκές αγορές και οι προτάσεις 
τους για τα επιχειρησιακά τους σχέδια για το έτος στο 
οποίο αφορά η επιλογή. 

Αρθρο 3 

Μεταβολή κριτηρίων επιλογής 

1. Εντός 20 ημερολογιακών ημερών πριν τη λήξη κάθε 
ημερολογιακού έτους, η Επιτροπή θα εισηγείται εγγρά- 
φως στις Αρμόδιες Αρχές την έκδοση κοινής απόφασης, 
με περιεχόμενο την τυχόν τροποποίηση των κριτηρίων 
επιλογής και θα προτείνει τον αριθμό και τα ονόματα 
των ιδρυμάτων του άρθρου 1.1 τα οποία θα έχουν την 
ιδιότητα του ΒΔΑ για το επόμενο έτος. Για το σκοπό 
αυτό θα γίνεται από την Επιτροπή αξιολόγηση και κα¬ 
τάταξη των υποψηφίων ανάλογα με τη δραστηριότητά 
τους στην αγορά τίτλων κατά το ημερολογιακό έτος 
που διέρρευσε, με βάση τα κριτήρια επιλογής που ίσχυ- 
αν κατά το ίδιο χρονικό διάστημα, η οποία θα επισυ¬ 
νάπτεται στην ανωτέρω εισήγηση. Επισημαίνεται ότι, η 
αξιολόγηση και κατάταξη των υποψηφίων για τον σκοπό 
αυτό θα πραγματοποιείται με βάση στοιχεία που θα 
προκύπτουν από τη δραστηριότητα των ΒΔΑ από την 
αρχή του εκάστοτε έτους, μέχρι την ημερομηνία που 
θα έχει οριστεί από την Επιτροπή. 

2. Σε περίπτωση που κατά τη διάρκεια της ετήσιας 
θητείας ο συνολικός αριθμός των ΒΔΑ είναι μικρότερος 
του δεκαπέντε (15) είτε λόγω μη εκδήλωσης σχετικού 
ενδιαφέροντος κατά την έναρξη της θητείας, είτε λόγω 
αφαίρεσης της ιδιότητας του ΒΔΑ, είτε λόγω παραί¬ 
τησης από την ιδιότητα του ΒΔΑ, κατά τα άρθρα 6 και 
7 της παρούσης, παρέχεται η ευχέρεια στην Επιτροπή 
να εξετάζει αιτήσεις άλλων υποψηφίων ιδρυμάτων του 
άρθρου 1.1 με βάση τα κριτήρια που καθορίσθηκαν κατά 
το τρέχον έτος. 

Αρθρο 4 

Υποχρεώσεις και Κριτήρια Αξιολόγησης 
των Βασικών Διαπραγματευτών Αγοράς 

1. Υποχρεώσεις των Βασικών Διαπραγματευτών Αγο¬ 
ράς (ΒΔΑ) 


Οι ΒΔΑ αναλαμβάνουν υποχρεώσεις στους ακόλου¬ 
θους τομείς: 

Α Πρωτογενής Αγορά 
Β Δευτερογενής Αγορά 
Γ Καμπύλη Αποδόσεων 

Δ Πρόσθετη συνεισφορά στην αγορά τίτλων του Ελ¬ 
ληνικού Δημοσίου. 

Ειδικότερα, 

Α. Πρωτογενής Αγορά 

ί. Οι ΒΔΑ υποχρεούνται καθ’ όλη τη διάρκεια του ημε¬ 
ρολογιακού έτους για το οποίο έχουν επιλεγεί ως ΒΔΑ 
να συμμετέχουν ενεργά στις δημοπρασίες με ανταγωνι¬ 
στικές και μη προσφορές κατέχοντας τουλάχιστον 2% 
ετησίως (σταθμισμένη με βάση τη χρηματοοικονομική 
διάρκεια) επί της συνολικής αξίας των επιτυχουσών 
προσφορών στις δημοπρασίες Ομολόγων και Εντόκων 
Γραμματίων του Ελληνικού Δημοσίου. 

ϋ. Επιπρόσθετα, οι ΒΔΑ συμμετέχουν σε κοινοπραξίες 
σύμφωνα με το άρθρο 12 της παρούσης. 

Β. Δευτερογενής Αγορά 

ί. Οι ΒΔΑ έχουν το δικαίωμα να διενεργούν συναλλα¬ 
γές επί των τίτλων του Ελληνικού Δημοσίου σε κάθε 
οργανωμένη αγορά, σύμφωνα με την οδηγία ΜίΡΙϋ. 
Ωστόσο, υποχρεούνται καθ’ όλη τη διάρκεια του ημε¬ 
ρολογιακού έτους για το οποίο έχουν επιλεγεί ως ΒΔΑ, 
η αξία συναλλαγών που πραγματοποιούν στις οργα¬ 
νωμένες και αποδεκτές από την Επιτροπή αγορές, να 
μην είναι μικρότερη από το 2% επί της συνολικής αξίας 
συναλλαγών (σταθμισμένη με βάση τη χρηματοοικονο¬ 
μική διάρκεια) στις οργανωμένες αυτές αγορές. Προς 
το παρόν αποδεκτές αγορές είναι οι ΗΔΑΤ, ΕυΓοΜΤδ, 
ΒιόΚθγΤθο, ΒΟΩ και ΙΟΑΡ. 

ϋ. Οι συναλλαγές αυτές μπορούν να διακανονίζονται 
στο Σύστημα Αυλών Τίτλων της Τράπεζας της Ελλά¬ 
δος ή σε άλλο Φορέα Εκκαθάρισης και Διακανονισμού 
αποδεκτό από την Τράπεζα της Ελλάδος. 

Γ. Καμπύλη Αποδόσεων 

ί. Το Ελληνικό Δημόσιο απαιτεί την ύπαρξη καμπύλης 
αποδόσεων σε καθημερινή βάση με σκοπό να αποτε¬ 
λεί σημείο αναφοράς α) για την καθημερινή αποτίμηση 
όλων των τίτλων του Ελληνικού Δημοσίου που χρη¬ 
σιμοποιούνται ως ενέχυρο στην Ευρωπαϊκή Κεντρική 
Τράπεζα και β) για την αποτίμηση των χαρτοφυλακί¬ 
ων ασφαλιστικών οργανισμών, αμοιβαίων κεφαλαίων, 
τραπεζών και λοιπών φορέων που έχουν στην κατοχή 
τους ελληνικούς τίτλους. Η δημιουργία της καμπύλης 
αυτής γίνεται στην ΗΔΑΤ με τη χρήση του ηυοίο - άπνοη 
συστήματος και δεν απαιτείται η ύπαρξη συναλλαγών 
από τους ΒΔΑ, αλλά μόνο δεσμευτικών προσφορών. 

ϋ. Γ ια τη δημιουργία της καμπύλης αποδόσεων οι ΒΔΑ, 
υποχρεούνται να παρέχουν συνεχώς δεσμευτικές προ¬ 
σφορές για αγορά και πώληση (όίά/αεΚ) τίτλων ποσό¬ 
τητας τουλάχιστον 5 ΙοΙε (όπου 1 Ιοί =1.000.000 ευρώ). 
Κατά τις χρονικές περιόδους οι οποίες χαρακτηρίζονται 
«Δύσκολες Συνθήκες Αγοράς» η Επιτροπή δύναται να 
μεταβάλει την ελάχιστη επιτρεπόμενη ποσότητα προ¬ 
σφοράς από 5 ΙοΙε σε 1 Ιοί. Οι αποφάσεις της Επιτρο¬ 
πής ανακοινώνονται αμέσως στους συμμετέχοντες της 
ΗΔΑΤ, στον Υπουργό Οικονομικών και στον Διοικητή 
της Τράπεζας της Ελλάδος 
μι. Ο ελάχιστος ημερήσιος υποχρεωτικός αριθμός 
προσφορών για κάθε ΒΔΑ καθορίζεται περιοδικά από 
την Επιτροπή. Γ ια τις προσφορές αυτές ισχύουν τα 

ακόλουθα: α) προσφορές που αφορούν στα πλέον 
πρόσφατα ομόλογα αναφοράς πρέπει να εισάγονται 
με την έναρξη λειτουργίας της ΗΔΑΤ (10:15:00) και β) 
προσφορές που αφορούν στους υπόλοιπους υποχρεω¬ 
τικούς τίτλους πλην των πλέον πρόσφατων ομολόγων 
αναφοράς πρέπει να εισάγονται κατά το διάστημα από 
10:15:00 - 11:00:00. 

Δ. Πρόσθετη συνεισφορά στην αγορά τίτλων του Ελ¬ 
ληνικού Δημοσίου 

Εκτός από τις ανωτέρω συμβατικές τους υποχρεώσεις 
οι ΒΔΑ οφείλουν: 

ί. να προωθούν τους τίτλους του Ελληνικού Δημοσίου 
τόσο στην εγχώρια όσο και στις διεθνείς αγορές 
ϋ. να παρέχουν στο Υπουργείο Οικονομικών, στον ΟΔ- 
ΔΗΧ και στην Τράπεζα της Ελλάδος συμβουλευτικές 
υπηρεσίες, πληροφορίες και εκτιμήσεις για τις συνθή¬ 
κες της αγοράς καθώς και στοιχεία που άπτονται της 
ιδιότητάς τους ως Βασικοί Διαπραγματευτές 
μι. να υποβάλλουν σε μηνιαία βάση την εναρμονισμένη 
μηνιαία έκθεση για τη συναλλακτική δραστηριότητα των 
ΒΔΑ στην πρωτογενή και δευτερογενή αγορά, όπως 
έχει γίνει αποδεκτή από όλα τα μέλη της ΕΡΟ 3υό- 
ΟοπιπιίΙΙθθ οη ΕΙΙ ΘονθίηπίθηΙ Βοπόδ από ΒίΙΙε Μ3 γ1<θΙ 
καθώς και από την ΕυΐΌροβη ΡπηηβΓγ 0 θ3Ιθγ5 ΑεεοοίεΙίοη 
(ΕΡϋΑ). Η έκθεση αυτή θα υποβάλλεται υπογεγραμμένη 
από το ΟοπιρΙίεηοο Οίίίοο ή ΒεοΚ Οΐΐίοο των Βασικών 
Διαπραγματευτών Αγοράς στη Γραμματεία της Επιτρο¬ 
πής (ΗΔΑΤ, Τράπεζα της Ελλάδος) εντός 10 εργασίμων 
ημερών από τη λήξη του μήνα αναφοράς, η οποία θα 
τη διαβιβάζει περαιτέρω στον ΟΔΔΗΧ στη Διεύθυνση 
Δημοσίου Χρέους. 

2. Αξιολόγηση των Βασικών Διαπραγματευτών Αγο¬ 
ράς (ΒΔΑ) 

Οι ΒΔΑ θα αξιολογούνται στους παραπάνω τομείς 
λαμβάνοντας την αντίστοιχη βαθμολογία: 

Α. Πρωτογενής Αγορά 
Β. Δευτερογενής Αγορά 
Γ. Καμπύλη Αποδόσεων 
Δ. Πρόσθετη συνεισφορά στην αγορά 
τίτλων του Ελληνικού Δημοσίου 
Η τελική βαθμολογία υπολογίζεται σαν άθροισμα των 
επιμέρους βαθμών σε κάθε τομέα και βάσει αυτής γίνε¬ 
ται η τελική τους κατάταξη με φθίνουσα σειρά. 

Ειδικότερα ο τρόπος υπολογισμού των βαθμών σε 
κάθε τομέα γίνεται ως εξής : 

Α. Πρωτογενής Αγορά 20 βαθμοί 

Για την αξιολόγηση της δραστηριότητας των ΒΔΑ 
στην Πρωτογενή Αγορά θα χρησιμοποιείται το ακό¬ 
λουθο κριτήριο: 

ί. Αξία συναλλαγών (σταθμισμένη με βάση τη χρημα¬ 
τοοικονομική διάρκεια ) στην Πρωτογενή Αγορά 
ία. Υπολογισμός: με βάση τις επιτυχούσες προσφο¬ 
ρές των ΒΔΑ, ανταγωνιστικές και μη, στις τακτικές και 
στις συμπληρωματικές δημοπρασίες που πραγματο¬ 
ποιούνται μέσω της ΗΔΑΤ, και αφορούν στα ομόλογα, 
στις επανεκδόσεις τους και σταΈντοκα Γραμμάτια του 
Ελληνικού Δημοσίου. Όλα τα ονομαστικά ποσά είναι 
σταθμισμένα με βάση τη χρηματοοικονομική διάρκεια. 
Για τα Έντοκα Γραμμάτια του Ελληνικού Δημοσίου η 
στάθμιση θα είναι ίση με 1. 
ί.β. Περιορισμοί: 

Την ημέρα της δημοπρασίας για τον τίτλο που πρό¬ 
κειται να δημοπρατηθεί, θα υπολογίζεται η μέση τιμή 


της δευτερογενούς αγοράς στην ΗΔΑΤ, λαμβάνοντας 
υπόψη το δεκάλεπτο 11:45-11:55 πριν τη δημοπρασία. 
Στη συνέχεια οι τιμές που θα εισάγουν οι ΒΔΑ στη 
δημοπρασία δεν θα πρέπει να ξεπερνούν τη μέση τιμή 
του δεκαλέπτου συν ένα περιθώριο 95 οοπίε. 
ί.γ. Βαθμολογία: η κατάταξη γίνεται με φθίνουσα σειρά. 
Σε περίπτωση που κανένας ΒΔΑ δεν έχει ποσοστό 
συμμετοχής στη δημοπρασία μεγαλύτερο ή ίσο του 
10%, τότε ο πρώτος παίρνει 20 βαθμούς και οι επόμενοι 
αναλογικά με την αξία συναλλαγών που έχουν επιτύχει 
σε σχέση με την αξία συναλλαγών του πρώτου. 

Σε περίπτωση που ένας ή περισσότεροι ΒΔΑ έχουν 
ποσοστό συμμετοχής στη δημοπρασία μεγαλύτερο ή 
ίσο του 10%, τότε όλοι αυτοί παίρνουν 20 βαθμούς και οι 
επόμενοι αναλογικά με την αξία συναλλαγών που έχουν 
επιτύχει σε σχέση με την αξία συναλλαγών που αντι¬ 
στοιχεί στο 10% της συνολικής αξίας της δημοπρασίας. 
Β. Δευτερογενής Αγορά 25 βαθμοί 

Για την αξιολόγηση της δραστηριότητας των ΒΔΑ στη 
Δευτερογενή Αγορά θα χρησιμοποιείται το ακόλουθο 
κριτήριο: 

ϋ. Μηνιαία αξία συναλλαγών στις οργανωμένες αγορές 
(σταθμισμένη με βάση τη χρηματοοικονομική διάρκεια) 
Ν.α. Υπολογισμός: Λαμβάνεται υπόψη, με ίδια στάθμιση 
η αξία των συναλλαγών του ΒΔΑ σε κάθε οργανωμένη 
αγορά, σύμφωνα με την οδηγία ΜίΡΙΟ, και αποδεκτή 
από την Επιτροπή μετά από απόφασή της. Στη συ¬ 
νέχεια αθροίζονται οι αξίες (σταθμισμένη με βάση τη 
χρηματοοικονομική διάρκεια) και τέλος υπολογίζεται 
το ποσοστό συμμετοχής κάθε ΒΔΑ βάσει της συνολι¬ 
κής αξίας των συναλλαγών που πραγματοποίησε στις 
οργανωμένες αγορές. 

ϋ.β. Βαθμολογία: Με βάση το ποσοστό συμμετοχής 
του κάθε ΒΔΑ γίνεται η κατάταξή τους κατά φθίνουσα 
σειρά. Ο πρώτος παίρνει 25 βαθμούς και οι επόμενοι 
αναλογικά με το ποσοστό συμμετοχής τους σε σχέση 
με το ποσοστό συμμετοχής του πρώτου. 

ϋ.γ. Η Επιτροπή εξουσιοδοτεί το Διαχειριστή της ΗΔΑΤ 
σε περίπτωση που διαπιστωθούν αντίστροφες συναλ¬ 
λαγές μεταξύ δύο ΒΔΑ στην ίδια τιμή μέσα σε χρονικό 
διάστημα μέχρι 1 λεπτό, να μην λαμβάνει υπόψη τις 
συναλλαγές αυτές στην αξιολόγηση των ΒΔΑ. Εάν η 
πρακτική αυτή επαναλαμβάνεται κατ’ εξακολούθηση, 
η Τράπεζα της Ελλάδος θα εισηγείται σχετικώς στην 
Επιτροπή. Η Επιτροπή, αφού δώσει στους δύο ΒΔΑ τη 
δυνατότητα να παραθέσουν εγγράφως περαιτέρω εξη¬ 
γήσεις για τις συναλλαγές αυτές, θα μπορεί να αφαιρεί 
από την αξιολόγησή τους, αξία συναλλαγών πολλαπλά¬ 
σια αυτής που πραγματοποιήθηκε, το ύψος της οποίας 
εναπόκειται στην κρίση της Επιτροπής. Σε περίπτωση 
επιβολής ποινής θα ειδοποιούνται οι Διευθύνσεις Κανο¬ 
νιστικής Συμμόρφωσης (ΟοιτιρΙώηοθ) και Εκκαθάρισης 
(Β3 ο 1< οΐίίοοε) των ΒΔΑ. 

Ν.δ. Ειδικά όταν η αγορά χαρακτηρίζεται από «Δύ¬ 
σκολες Συνθήκες Αγοράς» (όπως περιγράφεται παρα¬ 
κάτω στο σημείο ν.ε) η αξία συναλλαγών που κάθε 
ΒΔΑ πραγματοποιεί στην ΗΔΑΤ, πολλαπλασιάζεται με 
ένα συντελεστή ο οποίος ισούται με το ένα (1) συν το 
κλάσμα του χρόνου παραμονής του ΒΔΑ στην αγορά 
κατά την περίοδο που έχει χαρακτηριστεί ως «Δύσκολες 
Συνθήκες Αγοράς». 


20 βαθμοί 
25 βαθμοί 
40 βαθμοί 

15 βαθμοί 

Αναλυτικός υπολογισμός του συντελεστή: 

συνολικίχ νοόνοο διάοκειαο των Δύσκολων Συνθηκών Ανοοάο - χρόνος απονήτ από την ανοοά την ίδια πεοίοδο 

συνολικός χρόνος διάρκειας των Δύσκολων Συνθηκών Αγοράς 

Γ. Καμπύλη Αποδόσεων 40 βαθμοί 

Για την αξιολόγηση της δραστηριότητας των ΒΔΑ σε 
ότι αφορά την καμπύλη αποδόσεων θα χρησιμοποιού¬ 
νται τα ακόλουθα κριτήρια: 
μι. Εισαγωγή τιμών 10 βαθμοί 

ϋί.α Υπολογισμός: λαμβάνεται υπόψη ο αριθμός όλων 
των προσφορών επί τίτλων εκτός των προσφορών 
αυτών που αφορούν τους υποχρεωτικούς, τα ϋίεοουηί 
Ματρίπε και τα αποσυνδεδεμένα τοκομερίδια (3ΤΡε), 
που εισάγει ο κάθε ΒΔΑ ημερησίως και υπολογίζεται ο 
μέσος ημερήσιος αριθμός προσφορών που είναι ενεργές 
στην ΗΔΑΤ για τη χρονική περίοδο που εξετάζεται. 
μι. β Περιορισμοί: 

- Κάθε προσφορά επί τίτλου που εισάγεται στο σύ¬ 
στημα της ΗΔΑΤ έχει μέγιστο περιθώριο αποχής 2 
ωρών, το οποίο υπολογίζεται από την ώρα εισαγωγής 
της στο σύστημα, (δίνεται και ένα περιθώριο 15 λεπτών). 

- Επιπλέον, κάθε προσφορά πρέπει να παραμένει 
ενεργή στην αγορά για τουλάχιστον τέσσερις (4) ώρες, 
π.χ. όταν γίνεται εισαγωγή προσφοράς σ’ έναν τίτλο 
στις 13:01:00 αυτή δεν λαμβάνεται υπόψη. 

μι. γ Βαθμολογία: γίνεται κατάταξη (φθίνουσα σειρά) 
των ΒΔΑ με βάση το μέσο ημερήσιο αριθμό προσφορών 
του καθενός. Ο πρώτος παίρνει 10 βαθμούς και οι επόμε¬ 
νοι αναλογικά με το μέσο ημερήσιο αριθμό προσφορών 
που τους αντιστοιχεί σε σχέση με το μέσο ημερήσιο 
αριθμό προσφορών του πρώτου, 
ιν. Χρόνος αποχής 10 βαθμοί 

ίν.α & ίν.β Υπολογισμός- Περιορισμοί: 

Λαμβάνονται υπόψη μόνο οι προσφορές εκείνες των 
ΒΔΑ που αφορούν στα πλέον πρόσφατα ομόλογα ανα¬ 
φοράς. Σύμφωνα με το κριτήριο αυτό κάθε ΒΔΑ πρέπει 
να διατηρεί όλες τις προσφορές που αφορούν στα 
πλέον πρόσφατα ομόλογα αναφοράς, ενεργές καθ' όλη 
τη διάρκεια της ημέρας, με μέγιστο συνολικό χρόνο 
αποχής τα 30 λεπτά. Αυτό σημαίνει ότι αν π.χ. μια ή 
περισσότερες προσφορές στα πλέον πρόσφατα ομό¬ 
λογα αναφοράς είναι ανενεργός για συνολικό χρόνο 
περισσότερο των 30 λεπτών, τότε ο χρόνος πέραν 
των 30 λεπτών θεωρείται χρόνος αποχής για το συ¬ 
γκεκριμένο ΒΔΑ. 

Από τον ημερήσιο χρόνο αποχής υπολογίζεται το ημε¬ 
ρήσιο ποσοστό αποχής του κάθε ΒΔΑ και κατόπιν το 
μέσο ποσοστό για τη χρονική περίοδο που εξετάζεται. 

ίν.γ Βαθμολογία: Με βάση το μέσο ποσοστό αποχής 
γίνεται η κατάταξη των ΒΔΑ με αύξουσα σειρά. Ο πρώ¬ 
τος παίρνει 10 βαθμούς και οι επόμενοι αντιστρόφως 
ανάλογα με το μέσο ποσοστό αποχής τους σε σχέση 
με τον πρώτο. 

ν. Περιθώρια τιμών μεταξύ αγοράς 
και πώλησης 10 βαθμοί 

ν.α Η διαφορά των τιμών αγοράς και πώλησης δεν 
μπορεί να υπερβαίνει το 0,07 επί τοις εκατό (7 οαπίε) 
προκειμένου για τίτλους σταθερού επιτοκίου με ενα- 
πομένουσα διάρκεια μέχρι 5 έτη, καθώς και για έντοκα 
γραμμάτια του Ελληνικού Δημοσίου, το 0,10 επί τοις 
εκατό (10 οοπίε) προκειμένου για τίτλους σταθερού 
επιτοκίου με εναπομένουσα διάρκεια μεταξύ 5 και 11 
ετών, καθώς και για τίτλους κυμαινομένου επιτοκίου 
ανεξαρτήτως διάρκειας, και το 0,20 επί τοις εκατό (20 


οαπίε) προκειμένου για τίτλους σταθερού επιτοκίου με 
εναπομένουσα διάρκεια πέραν των 11 ετών. Η Επιτροπή 
δύναται να αναπροσαρμόζει τα περιθώρια αυτά περι¬ 
οδικά. 

ν.β Υπολογισμός: Γ ια κάθε κατηγορία τίτλων (ί) μι¬ 
κρότερη των 5 ετών, ϋ) μεταξύ 5 και 11 ετών και ϋί) με¬ 
γαλύτερη των 11 ετών), υπολογίζονται τα μέσα μηνιαία 
περιθώρια τιμών μεταξύ αγοράς και πώλησης (ερΓβαά). 
Στη συνέχεια, υπολογίζεται η διαφορά του μέσου ερίΌβά 
από το μέγιστο περιθώριο που ορίζεται ανά κατηγορία 
τίτλου. Με βάση τη διαφορά αυτή, κατατάσσονται με 
φθίνουσα σειρά οι επιδόσεις των ΒΔΑ. Ο πρώτος σε 
κάθε κατηγορία παίρνει 10 βαθμούς και οι επόμενοι 
ανάλογα με τη διαφορά που τους αντιστοιχεί, σε σχέση 
με τη διαφορά του πρώτου. 

ν.γ Περιορισμοί Θα λαμβάνονται υπόψη μόνο τα ομό¬ 
λογα σταθερού επιτοκίου 

ν.δ Βαθμολογία: προκύπτει ως αριθμητικός μέσος των 
βαθμών του κάθε ΒΔΑ σε κάθε κατηγορία τίτλων. 

ν.ε Κατ’ εξαίρεση, τα ανωτέρω περιθώρια δεν είναι 
υποχρεωτικά κατά τις χρονικές περιόδους που κατά 
γενική παραδοχή υπάρχει κρίση στην αγορά. Κατά 
τις χρονικές αυτές περιόδους όπου χαρακτηρίζονται 
«Δύσκολες Συνθήκες Αγοράς» η Επιτροπή συνέρχεται 
αμέσως προκειμένου να καθορίσει νέα περιθώρια. Η 
διαδικασία χαρακτηρισμού των συνθηκών της αγοράς 
ως δύσκολες μπορεί να ξεκινήσει ανά πάσα στιγμή κατά 
τη διάρκεια της ημερήσιας λειτουργίας της αγοράς 
εφόσον ο διαχειριστής της ΗΔΑΤ παρατηρήσει, μέσω 
της πλατφόρμας, ότι τα τρία τέταρτα (3/4) των ΒΔΑ δεν 
εισάγουν τιμές στο σύστημα. Σε μια τέτοια περίπτωση 
ακολουθείται η παρακάτω διαδικασία: 

1. Ο διαχειριστής της ΗΔΑΤ ενημερώνει και συνεργά¬ 
ζεται με τον Ο.Δ.ΔΗ.Χ. στα επόμενα βήματα. 

2. Ζητείται από όλους τους ΒΔΑ να ψηφίσουν μέσω 
θ-πιαίΙ αν θεωρούν ότι η αγορά βρίσκεται κάτω από 
δύσκολες συνθήκες. Οι ΒΔΑ έχουν περιθώριο 15 λεπτών 
να ψηφίσουν. 

3. Αν το 50% συν 1 του συνόλου των ΒΔΑ ψηφίσουν ότι 
η αγορά βρίσκεται κάτω από δύσκολες συνθήκες τότε 
ενημερώνεται η Επιτροπή, ο Υπουργός Οικονομικών και 
ο Διοικητής της Τράπεζας της Ελλάδος. Η Επιτροπή, 
μετά από εισήγηση του Διαχειριστή της ΗΔΑΤ και του 
Ο.Δ.ΔΗ.Χ, αποφασίζει για το αν τελικά θα χαρακτηρι¬ 
στούν οι συνθήκες της αγοράς δύσκολες. Στην περί¬ 
πτωση που η Επιτροπή αποφασίσει ότι οι συνθήκες της 
αγοράς είναι δύσκολες τότε, μετά από νέα εισήγηση 
του Διαχειριστή της ΗΔΑΤ και του Ο.Δ.ΔΗ.Χ που θα 
περιλαμβάνει ενδεικτικά ερΓβαάε, η Επιτροπή καθορίζει 
πόσο αυτά θα διευρυνθούν. Οι αποφάσεις της Επιτρο¬ 
πής ανακοινώνονται αμέσως στους συμμετέχοντες της 
ΗΔΑΤ, στον Υπουργό Οικονομικών και στον Διοικητή 
της Τράπεζας της Ελλάδος. 

4. Τέλος, αν ο διαχειριστής της ΗΔΑΤ διαπιστώσει 
είτε ότι είναι αναγκαία οποιαδήποτε άλλη αλλαγή στα 
ερΓθ305 είτε ότι έχουν επανέλθει οι κανονικές συνθήκες 
αγοράς τότε ακολουθείται πάλι η ίδια διαδικασία από 
την αρχή δηλαδή τα βήματα 1, 2 και 3. 

νί. Ημερήσιο δελτίο συμμόρφωσης 10 βαθμοί 

νί.α Υπολογισμός : Λαμβάνεται υπόψη αν η δραστηρι¬ 
ότητα κάθε ΒΔΑ στην ΗΔΑΤ ικανοποιεί καθημερινά και 
τα τρία ακόλουθα κριτήρια: 

• Καθημερινός όγκος συναλλαγών τουλάχιστον 5 
εκατ. € 

• Μέγιστος χρόνος καθημερινής αποχής για τους 
υποχρεωτικούς τίτλους 30 λεπτά 

• Η διαφορά των τιμών αγοράς και πώλησης των 
υποχρεωτικών τίτλων δεν θα υπερβαίνει τα 70 οοηΐε 
προκειμένου για τίτλους σταθερού επιτοκίου με ενα- 
πομένουσα διάρκεια μέχρι 5 έτη, καθώς και για έντοκα 
γραμμάτια του Ελληνικού Δημοσίου, τα 100 οοπίε προ¬ 
κειμένου για τίτλους σταθερού επιτοκίου με εναπο- 
μένουσα διάρκεια μεταξύ 5 και 11 ετών, καθώς και για 
τίτλους κυμαινομένου επιτοκίου ανεξαρτήτως διάρκειας, 
και τα 150 οοπίε προκειμένου για τίτλους σταθερού 
επιτοκίου με εναπομένουσα διάρκεια πέραν των 11 ετών. 
(Δίνεται το δικαίωμα στην Επιτροπή εφόσον τροπο¬ 
ποιηθούν τα τρέχοντα περιθώρια μεταξύ αγοράς και 
πώλησης του κριτηρίου ν, να τροποποιηθούν ανάλογα 
και τα περιθώρια της παραγράφου αυτής.) 

νί.β Περιορισμοί: Για τον υπολογισμό του όγκου συναλ¬ 
λαγών θα λαμβάνονται υπόψη μόνο τα ομόλογα σταθε¬ 
ρού επιτοκίου. Γ ια τον υπολογισμό του χρόνου αποχής 
και για τη διαφορά των τιμών αγοράς και πώλησης θα 
λαμβάνονται υπόψη μόνο οι προσφορές εκείνες των 
ΒΔΑ που αφορούν στους υποχρεωτικούς τους τίτλους. 

νί.γ Βαθμολογία: Κάθε ΒΔΑ που καθημερινά συμμορ¬ 
φώνεται κατ’ ελάχιστον για τις 12 εργάσιμες ημέρες του 
μήνα υποχρεωτικά και με τα τρία παραπάνω κριτήρια 
θα λαμβάνει τους 10 βαθμούς στη μηνιαία αξιολόγησή 
του. Στην αντίθετη περίπτωση θα λαμβάνει 0. 

Δ. Πρόσθετη συνεισφορά στην αγορά 

τίτλων του Ελληνικού Δημοσίου 15 βαθμοί 

Η βαθμολογία στον τομέα αυτό θα δίνεται στους ΒΔΑ 
δύο φορές το χρόνο από τον ΟΔΔΗΧ και θα εξαρτάται 
από τη συμμετοχή τους στα παρακάτω: 

-Έρευνα και ανάλυση αγορών 

- Συμβουλευτικές υπηρεσίες σχετικά με τις εκδόσεις 
και τις στρατηγικές διαχείρισης του δημοσίου χρέους. 

- Επιδόσεις στις κοινοπρακτικές εκδόσεις, ιδιωτικές 
τοποθετήσεις, διαχειριστικές συναλλαγές. 

- Προώθηση ελληνικών τίτλων. 

- Τελικοί επενδυτές πλην τραπεζών. Η πληροφορία 
αυτή θα προκύπτει από την εναρμονισμένη μηνιαία έκ¬ 
θεση για τη συναλλακτική δραστηριότητα των ΒΔΑ 
στην πρωτογενή και δευτερογενή αγορά, όπως έχει 
γίνει αποδεκτή από όλα τα μέλη της ΕΡΟ δυό-ΟοπιιτιίΙίθθ 
οη Ευ ΟονθΓηπίθηί Βοηάε από ΒίΙΙε ΜαΓΐ<θί καθώς και από 
την ΕυΓοροαπ ΡππιαΓγ ϋθαΙθΓε ΑεεοοίαΙίοη (ΕΡϋΑ) και 
αποστέλλεται στη Γραμματεία της Επιτροπής (ΗΔΑΤ, 
Τράπεζα της Ελλάδος). 

3. Ο Διαχειριστής της ΗΔΑΤ δύναται να δημοσιεύει 
στον τύπο ανά ημερολογιακό εξάμηνο την κατάταξη 
των ΒΔΑ, όπως αυτή προκύπτει από την εφαρμογή της 
παραγράφου 2 του παρόντος Αρθρου, για το εκάστοτε 
διαρρεύσαν χρονικό διάστημα από την αρχή του έτους. 


Άρθρο 5 

Πλεονεκτήματα που απολαμβάνουν 
οι Βασικοί Διαπραγματευτές Αγοράς 

1. Οι ΒΔΑ δικαιούνται: 

α. Να υποβάλλουν πριν τη δημοπρασία μία μη αντα¬ 
γωνιστική προσφορά, όπως ορίζεται στο άρθρο 15, πα¬ 
ράγραφος 1 της παρούσης. 

β. Να υποβάλλουν μετά τη δημοπρασία μία επί πλέον 
προσφορά, όπως ορίζεται στο άρθρο 15, παράγραφος 
2 της παρούσης. 

γ. Να συμμετέχουν με εκπροσώπους τους στους επο¬ 
πτεύοντας φορείς που είναι αρμόδιοι για την εύρυθμη 
λειτουργία των αγορών τίτλων, την αξιολόγηση του 
βαθμού οργάνωσης των αγορών αυτών καθώς και της 
δραστηριότητας των ΒΔΑ. 

δ. Να έχουν άμεση, συνεχή και κατά προτεραιότητα 
πρόσβαση σε πληροφόρηση σχετικά με τις δανειακές 
ανάγκες του Ελληνικού Δημοσίου και τον προγραμμα¬ 
τισμό των εκδόσεων, τα νέα χρηματοδοτικά εργαλεία 
και τους κανόνες που τα διέπουν, τους τίτλους σε κυ¬ 
κλοφορία, τον όγκο συναλλαγών και τα αποτελέσματα 
των δημοπρασιών. 

ε. Να έχουν πρόσβαση, κατ’ αποκλειστικότητα, σε 
μηχανισμούς βραχυπρόθεσμου δανεισμού τίτλων που 
είναι δυνατό να δημιουργηθούν στο μέλλον και θα απο¬ 
σκοπούν στην κάλυψη ανοικτών θέσεων (είιοΓΐ εθΙΙίηρ). 

στ. Να έχουν κατά προτεραιότητα δικαίωμα συμμε¬ 
τοχής στις κοινοπραξίες του Δημοσίου, όπως ορίζεται 
στο άρθρο 13 της παρούσης. 

ζ. Να έχουν κατά προτεραιότητα δικαίωμα συμμετο¬ 
χής σε πράξεις διαχείρισης του χρέους. Το Ελληνικό 
Δημόσιο λαμβάνει υπ’ όψιν το βαθμό πιστοληπτικής ικα¬ 
νότητας του αντισυμβαλλόμενου με τον οποίο συνάπτει 
πράξεις διαχείρισης χρέους. 

2. Οι σχέσεις των ΒΔΑ με την Τ ράπεζα της Ελλάδος 
καθώς και οι δραστηριότητές τους στο πλαίσιο των 
ανωτέρω σχέσεων εξειδικεύονται με πράξεις του Διοι¬ 
κητή της Τράπεζας της Ελλάδος. 

Αρθρο 6 

Αφαίρεση της ιδιότητας 
του Βασικού Διαπραγματευτή Αγοράς 

1. Εάν η Επιτροπή διαπιστώσει κατά τη διάρκεια της 
τρέχουσας θητείας ότι κάποιος ΒΔΑ δεν εκπληρώνει 
τις υποχρεώσεις του ή δεν πληροί πλέον για οποιονδή- 
ποτε λόγο τα κριτήρια επιλογής μερικώς ή συνολικώς, 
με έγγραφη προειδοποίηση προς αυτόν μπορεί να του 
παρέχει άπαξ 3μηνη προθεσμία για τη συμμόρφωσή 
του. Το υπόμνημα αυτό, το οποίο θα κοινοποιείται στις 
Αρμόδιες Αρχές, θα αναφέρει ρητά τις συγκεκριμένες 
υποχρεώσεις που δεν εκπληρώνει ο ΒΔΑ. Σε περίπτωση 
μη συμμόρφωσής του, η Επιτροπή υποβάλλει σχετική 
έγγραφη έκθεση προς τις Αρμόδιες Αρχές, εντός 15 
ημερών από τη λήξη της 3μηνης προθεσμίας, με αιτιολο¬ 
γημένη πρόταση για την επιβολή ποινών, σύμφωνα με το 
άρθρο 11 παράγραφο 6 κατωτέρω, ή και την αφαίρεση 
της ιδιότητας του ΒΔΑ. Η λήψη της σχετικής απόφασης 
γίνεται από τις Αρμόδιες Αρχές. 

2. Η αφαίρεση της ιδιότητας του ΒΔΑ συνεπάγεται απώ¬ 
λεια του δικαιώματος επανεκλογής για τα δύο επόμενα έτη. 

3. Η αφαίρεση της ιδιότητας του ΒΔΑ δεν θα επηρε¬ 
άζει τα δικαιώματα και τις υποχρεώσεις του που απορ- 

ρέουν από τις συναλλαγές που έχει συνάψει πριν την 
ημερομηνία της αφαίρεσης. 

4. Όσον αφορά την ανανέωση της θητείας των ΒΔΑ 
κατά το επόμενο έτος, θα λαμβάνεται υπ’ όψιν η κατά¬ 
ταξη του άρθρου 4, παράγραφος 2 και θα υπόκεινται σε 
επαναξιολόγηση με τη δυνατότητα άμεσης αφαίρεσης 
της ιδιότητας του ΒΔΑ τα ιδρύματα που κατατάσσο¬ 
νται στις τέσσερις (4) τουλάχιστον τελευταίες θέσεις. 
Επιπλέον, σε επαναξιολόγηση υπόκεινται οι ΒΔΑ που 
δεν ικανοποιούν τις ελάχιστες υποχρεώσεις του άρθρου 
4, παράγραφος 1. 

Αρθρο 7 

Παραίτηση από την ιδιότητα 
του Βασικού Διαπραγματευτή Αγοράς 

1. Οι ΒΔΑ μπορούν να παραιτηθούν από την ιδιότητά 
τους, εφόσον υποβάλουν έγγραφη ειδοποίηση στην Επι¬ 
τροπή δύο μήνες πριν την ημερομηνία παραίτησής τους. 

2. Η παραίτηση από την ιδιότητα του ΒΔΑ συνεπάγε¬ 
ται απώλεια του δικαιώματος επανεκλογής για τα δύο 
επόμενα έτη. 

3. Η παραίτηση από την ιδιότητα του ΒΔΑ δεν θα 
επηρεάζει τα δικαιώματα και τις υποχρεώσεις του που 
απορρέουν από τις συναλλαγές που έχει συνάψει πριν 
την ημερομηνία της παραίτησης. 

Β. Επιτροπή Εποπτείας και Ελέγχου των Βασικών Δι¬ 
απραγματευτών Αγοράς 

Άρθρο 8 
Γ ενικά 

Η εποπτεία και ο έλεγχος των ΒΔΑ ανατίθεται στην 
Επιτροπή, η θητεία της οποίας είναι διετής. 

Άρθρο 9 
Μέλη 

Η Επιτροπή συγκροτείται με κοινή απόφαση του 
Υπουργού Οικονομικών και του Διοικητή της Τράπεζας 
της Ελλάδος και αποτελείται από 10 μέλη τα οποία 
προέρχονται από τους παρακάτω φορείς: 

1. Δύο εκπρόσωποι της Τράπεζας της Ελλάδος. 

2. Τρεις εκπρόσωποι του Υπουργείου Οικονομικών, εκ 
των οποίων δύο του Οργανισμού Διαχείρισης Δημοσίου 
Χρέους. 

3. Τρεις εκπρόσωποι των ΒΔΑ. 

4/Ενας εκπρόσωπος των Διαπραγματευτών Αγοράς, 
και 

δ.'Ενας εκπρόσωπος της Ελληνικής Ένωσης Τραπεζών. 

Η Επιτροπή προεδρεύεται από έναν εκ των δύο εκ¬ 
προσώπων της Τράπεζας της Ελλάδος, συνεδριάζει και 
βρίσκεται σε απαρτία εφόσον παρίστανται τα 2/3 των 
μελών της και αποφασίζει με πλειοψηφία τουλάχιστον 
των 2/3 των παρευρισκομένων μελών της. 

Άρθρο 10 

Οργανωτική διάρθρωση της Επιτροπής 

Η Επιτροπή επικουρείται από Γραμματεία, η οποία 
απαρτίζεται από εκπροσώπους του Οργανισμού Διαχεί¬ 
ρισης Δημοσίου Χρέους και της Τράπεζας της Ελλάδος, 
που έχει τις ακόλουθες δραστηριότητες: 

1. Διοικητική Υποστήριξη 


2. Υποστήριξη του έργου της Επιτροπής Εποπτείας 
και Ελέγχου 

3. Επεξεργασία στατιστικών στοιχείων και σύνταξη 
μελετών. 

Άρθρο 11 

Αρμοδιότητες της Επιτροπής 

1. Αξιολογεί τις υποψηφιότητες για το χαρακτηρισμό 
ενός Διαπραγματευτή Αγοράς ως ΒΔΑ, με βάση τα προ- 
βλεπόμενα κριτήρια επιλογής, και υποβάλλει σχετική 
εισήγηση, σύμφωνα με τα οριζόμενα στο άρθρο 3, παρά¬ 
γραφος 1 ανωτέρω, προς τις Αρμόδιες Αρχές οι οποίες 
αποφασίζουν από κοινού για την οριστική επιλογή των ΒΔΑ. 

2. Αξιολογεί κατά πόσον ο βαθμός οργάνωσης των 
ΒΔΑ ανταποκρίνεται στις εκάστοτε διαμορφούμενες 
συνθήκες στην αγορά και εισηγείται εγγράφως προς 
αυτούς μέτρα για τη βελτίωση των συνθηκών λειτουρ¬ 
γίας τους. 

3. Παρεμβαίνει και προτείνει συμβιβαστικές λύσεις 
στις διαφορές που ανακύπτουν μεταξύ των ΒΔΑ. 

4. Προσδιορίζει και εισηγείται περιοδικά στις Αρμό¬ 
διες Αρχές και με αντικειμενικό τρόπο για τους ΒΔΑ, 
τα επιτρεπόμενα περιθώρια τιμών (όίά/αεΚ ερίΌαά), τα 
ελάχιστα διαπραγματεύσιμα ποσά για τα οποία ισχύει 
η τιμή προσφοράς και ζήτησης και τις συγκεκριμένες 
εκδόσεις των τίτλων για τις οποίες οι ΒΔΑ θα είναι 
υποχρεωμένοι να δίνουν δεσμευτικές προσφορές (όίά/ 
αεΙ<) στην ΗΔΑΤ. 

5. Μεριμνά για την έκδοση ημερήσιου δελτίου τιμών 
τίτλων, το οποίο θα βοηθά τους ενδιαφερομένους φο¬ 
ρείς για την αποτίμηση του χαρτοφυλακίου τους. 

6. Ασκεί πειθαρχικό έλεγχο και αποφασίζει για την επι¬ 
βολή ποινών στους ΒΔΑ στις περιπτώσεις μη συμμόρ¬ 
φωσης ως προς τις υποχρεώσεις τους. Κατ’ εξαίρεση 
για τις περιπτώσεις αντιδεοντολογικής συμπεριφοράς 
(συμπαιγνίες, προσκόμματα στην ελεύθερη διαμόρφω¬ 
ση των τιμών κ.λπ. που προβλέπονται στους Κανόνες 
Δεοντολογίας των Αγορών Χρήματος, Συναλλάγματος 
και Χρεογράφων), ο πειθαρχικός έλεγχος θα ασκείται 
από το Υπουργείο Οικονομικών σε συνεργασία με την 
Τράπεζα της Ελλάδος, και θα λαμβάνονται όποια μέτρα 
κρίνονται κατάλληλα για την αποκατάσταση της ομαλής 
λειτουργίας της αγοράς. Οι δράσεις αυτές θα κοινοποι¬ 
ούνται σε όλους τους ΒΔΑ για ενημέρωση. 

7. Θεσπίζει γενικούς κανόνες οι οποίοι θα εξασφαλί¬ 
ζουν τη διαφάνεια των συναλλαγών και την εμπορευσι- 
μότητα των τίτλων του Ελληνικού Δημοσίου. 

8. Συλλέγει και επεξεργάζεται στατιστικά στοιχεία 
που είναι απαραίτητα για την αξιολόγηση της δραστη¬ 
ριότητας των ΒΔΑ στην αγορά τίτλων του Ελληνικού 
Δημοσίου, τα οποία θέτει υπ’ όψιν των Αρμοδίων Αρχών 
ανά τρίμηνο. 

9. Τηρεί και δημοσιεύει σε τακτά διαστήματα στατιστι¬ 
κά στοιχεία για τη λειτουργία της αγοράς, τα επίπεδα 
των τιμών, τον όγκο των συναλλαγών καθώς και άλλα 
στοιχεία που κρίνονται απαραίτητα για τη διαμόρφω¬ 
ση μίας αντικειμενικής εικόνας για τη λειτουργία της 
αγοράς. 

10. Επεξεργάζεται προτάσεις για την εισαγωγή και 
διαπραγμάτευση στην αγορά νέων προϊόντων δευτε¬ 
ρογενούς αγοράς (ενναρε, ορίίοπε κ.λπ.) και διατυπώνει 
εισηγήσεις προς τα αρμόδια για τη λήψη αποφάσεων 
όργανα. 

Γ. Κοινοπραξίες και Δημοπρασίες 
Άρθρο 12 
Γ ενικά 

1. Για την ομαλή λειτουργία της πρωτογενούς και της 
δευτερογενούς αγοράς τίτλων και για τη διαμόρφωση 
ανταγωνιστικών συνθηκών στις αγορές αυτές, πέραν 
της χρησιμοποίησης της δημοπρασίας ως κύριας με¬ 
θόδου έκδοσης και επανέκδοσης όλων των τίτλων του 
Ελληνικού Δημοσίου που εκδίδονται στην αγορά, μπορεί 
να επιλέγεται, ανάλογα με τις επικρατούσες συνθήκες 
στην αγορά και κατά την απόλυτη κρίση του εκδότη 
(Ελληνικού Δημοσίου), η κοινοπραξία ως μέθοδος διά¬ 
θεσης των τίτλων αναφοράς (όθηοίιπιΒΓΚ όοηάε) για την 
αρχική τους διάθεση και, κατ’ εξαίρεση, για τις σχετικές 
επανεκδόσεις. Στους ανωτέρω τρόπους διάθεσης δεν 
συμπεριλαμβάνονται οι ειδικές περιπτώσεις που αφο¬ 
ρούν ιδιωτικές τοποθετήσεις, εκδόσεις αποταμιευτικών 
ομολόγων, εκδόσεις για αυξήσεις μετοχικού κεφαλαίου 
ή άλλες βάσει νόμων κ.λπ. 

2. Οι δημοπρασίες θα διενεργούνται σε τακτά και 
προκαθορισμένα χρονικά διαστήματα, σύμφωνα με το 
ενδεικτικό δανειακό πρόγραμμα του Ελληνικού Δημοσί¬ 
ου και με όρους που θα είναι γνωστοί εκ των προτέρων. 
Εφόσον επιλεγεί η διάθεση τίτλων μέσω κοινοπραξίας, 
αυτή θα ανακοινώνεται έγκαιρα στα πλαίσια του ανω¬ 
τέρω ενδεικτικού προγράμματος. 

3. Την ημέρα διεξαγωγής της δημοπρασίας, οι ΒΔΑ 
υποβάλλουν ανταγωνιστικές και μη ανταγωνιστικές 
προσφορές (άρθρο 14 και άρθρο 15.1 της παρούσης) 
μέχρι τη 12:00 μεσημβρινή ώρα Ελλάδος, τα δε αποτε¬ 
λέσματα της δημοπρασίας πρέπει να ανακοινώνονται 
στους συμμετέχοντες μέχρι τη 12:45 ώρα της ίδιας 
ημέρας. 

4. Οι μετά τη λήξη της δημοπρασίας επιπλέον μη 
ανταγωνιστικές προσφορές για τα Έντοκα Γραμμάτια 
και τα ομόλογα του Ελληνικού Δημοσίου (άρθρο 15.2 
της παρούσης) υποβάλλονται μέχρι τη 12:00 μεσημβρινή 
ώρα Ελλάδος της πρώτης εργάσιμης ημέρας μετά τη 
λήξη της δημοπρασίας, τα δε αποτελέσματα πρέπει να 
ανακοινώνονται μέχρι τη 12:45 ώρα της ίδιας ημέρας. 

5. Σε συσκέψεις με τη συμμετοχή στελεχών του Υπουρ¬ 
γείου Οικονομικών, του Οργανισμού Διαχείρισης Δημο¬ 
σίου Χρέους, της Τράπεζας της Ελλάδος, της Ελληνικής 
Ένωσης Τραπεζών και των Βασικών Διαπραγματευτών 
Αγοράς θα εξετάζονται οι επικρατούσες στην αγορά 
συνθήκες και θα παρέχονται στον εκδότη πληροφορίες 
που κρίνονται απαραίτητες για την ομαλή και επιτυ¬ 
χή διεξαγωγή δημοπρασιών, καθώς και των εκδόσεων 
ομολογιακών δανείων του Δημοσίου στο εξωτερικό. 

Αρθρο 13 

Συμμετοχή στις κοινοπραξίες 

1. Στις κοινοπραξίες συμμετέχουν οι ΒΔΑ. Σε περί¬ 
πτωση άρνησής τους να συμμετάσχουν, η οποία θα 
υποβάλλεται εγγράφως, ο εκδότης διατηρεί το δικαίωμα 
να απευθύνεται σε πιστωτικά ιδρύματα ή επενδυτικούς 
οίκους εκτός των ΒΔΑ. 

2. Επίσης, ο εκδότης διατηρεί το δικαίωμα να χρησι¬ 
μοποιεί και άλλα, πέραν των ΒΔΑ, πιστωτικά ιδρύματα 
ή επενδυτικούς οίκους του εξωτερικού, όταν εκδίδει 
δάνεια σε ξένο νόμισμα ή δάνεια που συνάπτονται σε 


ξένο νόμισμα ή ευρώ για συγκεκριμένους σκοπούς και 
βάσει ειδικών νόμων. 

Αρθρο 14 

Συμμετοχή στις δημοπρασίες 
με ανταγωνιστικές προσφορές 

Στις δημοπρασίες συμμετέχουν με ανταγωνιστικές 
προσφορές μόνο οι ΒΔΑ, οι οποίοι υποβάλλουν μέχρι 5 
ανταγωνιστικές προσφορές έκαστος. Τ ο ελάχιστο ποσό 
κάθε προσφοράς δεν θα υπολείπεται του ενός (1) εκατ. 
ευρώ, ενώ το μέγιστο δεν θα υπερβαίνει το ύψος του δη- 
μοπρατούμενου ποσού. Οι ανταγωνιστικές προσφορές 
ικανοποιούνται, μέχρι του ύψους του δημοπρατούμενου 
ποσού, στη τιμή της τελευταίας προσφοράς που γίνεται 
δεκτή στη δημοπρασία (ουί οΐί τιμή). 

Αρθρο 15 

Συμμετοχή στις δημοπρασίες 
με μη ανταγωνιστικές προσφορές 

1. Την ημέρα διεξαγωγής της δημοπρασίας, οι ΒΔΑ 
δικαιούνται να υποβάλλουν μη ανταγωνιστικές προ¬ 
σφορές. Το ελάχιστο ποσό κάθε προσφοράς δεν θα 
υπολείπεται του ενός (1) εκατ. ευρώ. Η ποσότητα που 
θα διατίθεται με τη διαδικασία αυτή εκ μέρους του 
Ελληνικού Δημοσίου δεν θα υπερβαίνει το 30% του 
δημοπρατούμενου ποσού κατά κατηγορία. Η κατανομή 
στους ενδιαφερομένους γίνεται ανάλογα με τη συμμε¬ 
τοχή τους στις μη ανταγωνιστικές προσφορές. Οι μη 
ανταγωνιστικές προσφορές ικανοποιούνται στη τιμή 
της τελευταίας προσφοράς που γίνεται δεκτή στη δη¬ 
μοπρασία (ουί οίί τιμή). 

2. Οι ΒΔΑ θα έχουν το δικαίωμα, μετά το πέρας της 
δημοπρασίας και εντός μίας εργάσιμης ημέρας για τα 
Έντοκα Γ ραμμάτια και τα ομόλογα (μέχρι τη 12:00 με¬ 
σημβρινή ώρα Ελλάδος), να υποβάλλουν προσφορές για 
την απόκτηση στη τιμή της τελευταίας προσφοράς που 
γίνεται δεκτή στη δημοπρασία (ουί οίί τιμή) επί πλέον 
τίτλων μέχρι συνολικής ονομαστικής αξίας ίσης προς 
το 30% του δημοπρατούμενου ποσού. Στην περίπτωση 
που η συνολική ονομαστική αξία των νέων προσφο¬ 
ρών υπερβαίνει το ανωτέρω ποσοστό, η κατανομή των 
τίτλων σε κάθε έναν ΒΔΑ θα γίνεται με την αναλογία 
που προκύπτει από το μέσο σταθμικό ποσοστό συμμε¬ 
τοχής τους στις επιτυχείς ανταγωνιστικές προσφορές 
των προηγουμένων της παρούσας έξι δημοπρασιών. Το 
τυχόν αδιάθετο υπόλοιπο αυτού του ποσού θα κατανέ- 
μεται εξίσου στους ενδιαφερομένους ΒΔΑ. 

Αρθρο 16 

Κάλυψη του δημοπρατούμενου ποσού 

1. Οι υποβαλλόμενες στις δημοπρασίες προσφορές, 
κατατασσόμενες κατά φθίνουσα τάξη τιμών, είτε ικα¬ 
νοποιούνται όλες κατά σειρά μέχρι του ύψους του δη¬ 
μοπρατούμενου ποσού, είτε ακυρώνεται η δημοπρασία 
εξ ολοκλήρου. Ο εκδότης διατηρεί το δικαίωμα επανά¬ 
ληψης της ακυρωθείσας δημοπρασίας. 

2. Κατ’ εξαίρεση, σε περίπτωση που υπάρχει σημαντι¬ 
κή απόκλιση των τιμών που δόθηκαν για το 80% του 
δημοπρατηθέντος ποσού σε σχέση με τις τιμές που 
δόθηκαν για το εναπομένον 20%, ο εκδότης διατηρεί 
το δικαίωμα να απορροφήσει μόνο το 80% του δημο¬ 
πρατηθέντος ποσού. 

Άρθρο 17 
Προμήθειες 

Σε περίπτωση καταβολής προμηθειών, αυτές καθορί¬ 
ζονται με απόφαση του Υπουργού Οικονομικών. 

Άρθρο 18 

Ο παρών Κανονισμός ισχύει από 1.1.2015, εκτός αν 
στα επί μέρους άρθρα προβλέπεται διαφορετικά. Από 
την ίδια ημερομηνία (1.1.2015) παύει να ισχύει η αριθμ. 


2/91001/0023/Α/29.12.2010 απόφαση του Υπουργού Οικο¬ 
νομικών και του Διοικητή της Τράπεζας της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 

Ο Διοικητής της Τράπεζας της Ελλάδος 
ΙΩΑΝΝΗΣ ΣΤΟΥΡΝΑΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












